c 254 1774. 



Quum intra syrtes portum Ballad intraremus, tandem 

 anchoram iecimus et illico plures lintres incolis pleni, na- 

 vem cinxere et amice sepositoque omni metu eam intravere. 

 Quum in terram escendissemus, navarchus illico declaravit, 

 faciem terrae, montium, arborum ac plantarum prorsus ean- 

 dem esse cum facie novae Hollandiae. Montes erant e saxo 

 quarzoso, mica aurea et corneo fissili mixto. Undique us- 

 que in summos montes Melaleuca Leucadendrum (Linn.) 

 crescebat, praeter hanc arbores plures alias, prorsus novas 

 reperimus plantas et multas novas alites. 



Inter marina animalia emtus quoque fuit Tetrodon no- 

 vus quem nos sceleratum appellavimus. Nam postquam eum 

 iam descripsissemus ac figuram eius delineassemus, cute eius 

 detracta, in cibum eundem nostrum postera die praeparari 

 iussimus ; et quum coenaremus die 7. Septembris servus hu- 

 ius piscis iecur nobis ostendit, quod illico frixum nobis ap- 

 poni iussimus; ego circiter ad duorum coronatorum uncia- 

 lium magnitudinem particulam comedi, navarchus vix dimidium 

 huius portiunculae et filius vix quartam partem eiusdem sum- 

 sit. Mane hora circiter 4 ta expergiscor, et licet parce coe- 

 naverim, tamen illico eandem sensi inquietudinem, quam ex 

 ventriculi nimia repletione aegri sentire solent; dum me in 

 lecto erigo, manuum ac pedum torporem sensi, et capitis 

 gravedinem. Surgo igitur experturus obambulando, an haec 

 symptomata forte removeri possent, verum tum percepi, me 

 vix in pedibus memet continere erectum posse; titubans re- 

 cipio me ad cloacinae sacrum, ibique illico corripior pro- 

 fluvio ventris ac vomitu violento, materia eiecta adeo erat 

 acris ut totum excorticaret oesophagum; tum ex Sparmanno, 

 filioque exquiro, num ipsi eadem habeant symptomata; Spar- 

 mannus, qui nunquam exta iecinorave animalium in cibo 

 utitur, bene se habebat; at filius eodem prorsus quo ego 

 afficiebatur modo; quum cum Sparmanno colloquerer, na- 

 varchus id exaudivit et non bene sese habere sentiens, illico 



